**D I S P O Z I Ț I A**

**nr. 351 din 16 august 2022**

**privind aprobarea comisiei de concurs/examen și a comisiei de soluționare a contestațiilor pentru ocuparea** **unui post vacant pe durată nedeterminată,** **cu normă întreagă,** **de medic specialist confirmat în specialitatea cardiologie la Spitalul Clinic de Recuperare Cluj-Napoca**

Președintele Consiliului Județean Cluj,

Văzând referatul nr. 32936 din 16.08.2022 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea cardiologie la Spitalul Clinic de Recuperare Cluj-Napoca,

Având în vedere :

* adresa Spitalului Clinic Recuperare Cluj-Napoca nr. 10.474 din 23.06.2022 înregistrată la Consiliul Județean Cluj sub nr. 25664 din 23.06.2022, prin care s-a solicitat aprobarea scoaterii la concurs a unui post vacant pe durată nedeterminată, cu normă întreagă, de medic specialist confirmat în specialitatea cardiologie, prin publicare în revista ”Viața Medicală”;
* adresa Spitalului Clinic Recuperare Cluj-Napoca nr. 13046 din 02.08.2022 înregistrată la Consiliul Județean Cluj sub nr. 31537 din 03.08.2022 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea cardiologie;
* adresa Spitalului Clinic Recuperare Cluj-Napoca nr. 13361 din 08.08.2022 înregistrată la Consiliul Județean Cluj sub nr. 32935 din 16.08.2022 prin care s-a propus componența comisiei de concurs/examen și componența comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea cardiologie;

Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 103/2022 pentru aprobarea Organigramei, a Statului de funcții și a Regulamentului de organizare și funcționare pentru Spitalul Clinic Recuperare Cluj-Napoca, cu modificările ulterioare,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**DISPUNE:**

**Art. 1.** Se aprobă constituirea comisiei de concurs/examen pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea cardiologie la Spitalul Clinic Recuperare Cluj-Napoca, în următoarea componență:

**PREȘEDINTE:**

Prof. Dr. Pop Dana - medic primar specialitatea cardiologie, Universitatea de Medicină și Farmacie „Iuliu Hațieganu” Cluj-Napoca;

**MEMBRI:**

Șef lucr. Dr. Roșu Radu - medic primar specialitatea cardiologie, Universitatea de Medicină și Farmacie „Iuliu Hațieganu” Cluj-Napoca;

Dr. Puiu Mihai - medic primar specialitatea cardiologie, Spitalul Clinic, de Recuperare Cluj-Napoca desemnat de Colegiul Medicilor Cluj;

**OBSERVATORI:**

Consilier Neamțu Daniela-Carmen - consilier Compartimentul Managementul Unităților de Asistență Medicală, reprezentantul Consiliului Județean Cluj;

Dr. Duma Dorina - medic primar pediatru, reprezentantul Direcției de Sănătate Publică a Județului Cluj;

**SECRETAR:**

Dr. Comșa Dan Horațiu - medic primar specialitatea cardiologie, Spitalul Clinic de Recuperare Cluj-Napoca.

**Art. 2.** Se aprobă constituirea comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic specialist confirmat în specialitatea cardiologie la Spitalul Clinic Recuperare Cluj-Napoca, în următoarea componență:

**PREȘEDINTE:**

Dr. Bodizs Gyorgy - director medical, Spitalul Clinic Recuperare Cluj-Napoca;

**MEMBRI:**

Prof. Dr. Zdrenghea Dumitru - medic primar specialitatea cardiologie, Spitalul Clinic de Recuperare Cluj-Napoca, desemnat de Colegiul Medicilor Cluj;

Dr. Fringu Florina Iuliana -medic specialist specialitatea cardiologie, Spitalul Clinic de Recuperare Cluj-Napoca;

**SECRETAR:**

Dr.Comșa Dan-Horațiu - medic primar specialitatea cardiologie, Spitalul Clinic de Recuperare Cluj-Napoca;

**MEMBRU SUPLEANT:**

Dr. Roșu Adina - medic primar specialitatea cardiologie, Spitalul Clinic de Recuperare Cluj-Napoca.

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic Recuperare Cluj-Napoca, precum și persoanele nominalizate la art. 1 și art. 2.

**Art. 4.** Prezenta dispoziție se comunică, prin poșta electronică, Compartimentului Managementul Unităților de Asistență Medicală din cadrul Direcției Juridice, Spitalului Clinic Recuperare Cluj-Napoca, persoanelor nominalizate la articolele 1 și 2, precum și Prefectului Județului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci